Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: hozataláról, a befektetési szolgáltatásokról és az értékpapír-tőzsdéről szóló 1996. évi CXI. törvény (a továbbiakban: Épt.) szerint meghatározott, a hitelintézet, illetve
Paragraph Index: 2032

(12) Az egyéb pénzügyi szolgáltatás bevételei és ráfordításai között, a pénzügyi műveletek nettó eredményén belül kell kimutatni a más hitelintézettel, illetve az MNB-vel és egyéb befektetési szolgáltatókkal kötött szerződések alapján végzett, a befektetési szolgáltatás kereskedelmi tevékenység fogalmának megfelelő, de az Épt. szerint egymás viszonylatában annak nem minősített likviditás- és kockázatkezelési tevékenységből — ideértve a határidős, opciós és swap ügyletekből, forgatási célú értékpapír eladásból és beváltásból — eredő bevételeket és ráfordításokat, amelyek a 11. § (1) bekezdésének c) pontja szerinti bevételek és ráfordítások között nem mutathatók ki.

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes